
Pikolinátcsoportot tartalmazó makrociklusos ligandumok Mn(II)-komplexei: egyensúly és bomlási kinetika

Kulcsszavak: relaxometria; pH-metria; koordinációs kémia; stabilitási állandó
A dolgozat készítése során három pikolinátcsoportot tartalmazó makrociklusos ligandum (tempa, dompa, nompa) Mn(II)-komplexeinek egyensúlyi és kinetikai vizsgálatát végeztünk el. A mérések során meghatároztuk a ligandumok protonálódási állandóit és a Mn(II)-komplexek stabilitási állandóit. A kapott stabilitási állandó, ill. a pMn értékek azt mutatják, hogy a Mn(II)-ion komplexálására a dompa ligandum a legalkalmasabb. A relaxometriás méréseink ugyanakkor azt mutatták, hogy csak a nompa komplex tartalmaz a belső koordinációs szférájában koordinált vízmolekulát (a komplex relaxációs hatását eredményező paraméter), amit a komplexek röntgenszerkezetei is alátámasztottak.
A bomlási kinetikai vizsgálatok azt mutatták, hogy sem a [Mn(dompa)]+-, sem pedig a [Mn(nompa)]+-komplexek bomláskinetikája nem függ a kicserélő fémion koncentrációjától, és a bomlásra jellemző sebességet csak a spontán és a savkatalizált úton történő sebességi együttható értéke szabja meg. A kapott értékek alapján számított felezési idők meglehetősen kis értéknek adódtak (mintegy két nagyságrenddel kisebb felezési időket kaptunk, mint a korábban vizsgált Mn(II)-komplexek esetében tapasztalták), ezért ezen komplexek in vivo alkalmazásara nem javasolhatók.



